ms en ms en ms ms ms ms id ms id ms id id ms ms id ms ms ms ms id en id es ms id ms id id en id id ms en
Selepas PN menguasai negara, Malaysia terus diserang gelombang ketiga Covid-19
February 10, 2022 3:52 pm
Bahkan katanya, sewaktu PN merampas pentadbiran dari Pakatan Harapan (PH) pada 2020, Ahli Majlis Pimpinan Tertinggi (MPT) Bersatu itu turut mendakwa mungkin ramai rakyat Malaysia akan mati disebabkan PH.
“Bukan hanya PN bertanggungjawab mencetuskan gelombang ketiga tetapi mereka gagal untuk mengurusnyanya dengan cekap, cepat dan berkesan.
“PKP 3.0 dan ordinan darurat yang dipaksakan ke atas rakyat jelata pada Januari 2021 tidak berjaya melunturkan lengkung pandemik.
“Jelas bahawa Fiqh wabak, serta prinsip dan pengurusan wabak PN agak ketinggalan zaman. Tidak kontemporari dan kurang idea yang bernas untuk menangani virus Covid-19 yang amat merbahaya,” katanya dalam satu kenyataan yang dikongsi kepada Malaysia Dateline.
Baru-baru ini, Azmin mendakwa antara kejayaan luar biasa kerajaan PN adalah mendapat pengiktirafan dunia sebagai sebuah kerajaan terbaik dalam menjalankan usaha pemulihan Covid-19.
Beliau berkata, kejayaan PN telah diiktiraf masyarakat dunia dengan Indeks Pemulihan Covid-19 Nikkei meletakkan Malaysia di tangga ke-13 berbanding 115 pada tahun sebelumnya.
Dakwaan Azmin itu mengundang sindiran dari Ahli Parlimen Pekan, Datuk Seri Najib Razak yang mengingatkan bahawa Malaysia adalah negara paling teruk dalam ASEAN dan antara paling corot di dunia dalam kes Covid-19.
Najib berkata, data tidak pernah menipu dan Malaysia selalu berada di tangga tercorot dalam indeks Covid-19 di Bloomberg, Nikkei, dan The Economist ketika itu.
Beliau turut mengingatkan, ketika pentadbiran PN jugalah ‘lockdown’ di Malaysia dilaksanakan separuh masak dengan tempoh paling panjang dalam dunia sehingga rakyat tidak dibenarkan rentas negeri dan balik kampung dua tahun berturut-turut.
PN banyak campuri pengurusan pandemik
Sementara itu Dzulkefly mengulas, kes Covid-19 yang terus melonjak, dengan kemasukan ke hospital bertambah dan kematian meningkat adalah akibat dari gelombang ketiga dimulakan PN.
Gelombang ketiga itu katanya, telah menyebabkan krisis kepada perkhidmatan kesihatan negara yang tidak berjaya menampung kes, menampung kemasukan hospital dan kematian Covid-19 yang meningkat secara mendadak.
“Hanya apabila politik pandemik diketepikan dan pakar kesihatan negara di dalam KKM dan di luar KKM digembelengkan secara inklusif dalam pasukan Greater Klang Valley Task Force (GKVTF), pandemik ini berjaya diurus dengan efektif dan perkhidmatan kesihatan dapat dikembalikan kepada sedia kala sehingga kini,” tambahnya.
Pada masa sama, beliau turut menyifatkan bahawa PN banyak mencemari pengurusan pandemik dengan unsur-unsur politik yang mengetepikan kaedah sains untuk mengatasi ancaman wabak berkenaan.
Jelasnya, politik PN menunggang pandemik untuk menyekat poses demokrasi dengan cara melaksanakan ordinan darurat, menangguh persidangan Parlimen dan memberi kezaliman kuasa kepada perdana menteri PN, telah menyebabkan Malaysia menuju ke arah negara autokrasi dan hancurnya demokrasi.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
{VIDEO} Bertengkar sebab tak puas hati isu pesanan air
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.